Les+diginautes

**Us donem la benvinguda a la nostra wiki!!** Sóm les diginautes Mónica Montaño Chávez, Alba Gurrera Edo, Anna Marí Dell' Olmo i Sandra Aranda Ordóñez.
__ ** Què ens poden aportar les TIC en el nostre futur com a docents en l’etapa d’infantil? ** __  La presència de les TIC a les aules d’infantil és quelcom que, de ben segur, en el nostre futur pròxim com a docents, ens trobarem totalment integrat. Per això pensem que és molt important conèixer en profunditat com funcionen, quines possibilitats ens ofereixen, etc. per tal de saber utilitzar-les de la manera més adient i pedagògica possible. Creiem que la utilització de les TIC com a recurs didàctic a l’educació infantil ens pot aportar un ampli ventall de modalitats en les interaccions comunicatives que es produeixen a l’aula al llarg del procés d’ensenyament - aprenentatge. Tanmateix, pensem que aquest recurs compleix multitud de funcions que ens seran molt útils al llarg d’aquest procés. En primer lloc, pensem que és una eina motivant tant pel mestre com per l’alumne, ja que facilita la feina del docent tot proporcionant informació de tot tipus i d’una manera variada, ràpida i efectiva. Així doncs, les TIC li ofereixen la possibilitat de crear activitats de manera que l’aprenentatge a l’aula sigui interessant pels nens i els permeti investigar, descobrir, crear, imaginar, etc. En segon lloc, aquesta eina proporciona formats molt atractius per ells, ja que les tasques poden ser presentades i enfocades de maneres alternatives i innovadores que els desperti la curiositat i les ganes d’aprendre. També pensem que les TIC faciliten l’aprenentatge compartit i que, per tant, ens serà de gran utilitat per aconseguir un aprenentatge més significatiu en els nostres futurs alumnes. També pensem que les TIC poden aportar maneres més efectives i eficaces a l’hora de mantenir un contacte amb les famílies o de presentar avaluacions, entre d’altres. Com a futures mestres, també tenim molt clar que les TIC tenen, a més, una funció clarament lúdica i que, per tant, tindrem més alternatives a l’hora de crear espais de joc amb els nens.

**__ Quines són les nostres expectatives? Què volem conèixer i aprendre? __**   En aquesta assignatura les expectatives que tenim van encaminades cap a l’obtenció d’eines pedagògiques que permetin als infants obrir altres finestres dirigides a l’aprenentatge i a l’enriquiment personal. Per tant, com a futures mestres d’educació infantil creiem imprescindible dominar i conèixer les TIC per tal d’ensenyar a comunicar, a expressar i a construir el coneixement amb els nous llenguatges socials. D’una banda, volem tenir coneixement d’entorns virtuals i mitjans per a l’ensenyament i aprenentatge dels nens i nenes. És a dir, aprendre per poder-los ensenyar aquests coneixements i l’ús pedagògic de les tecnologies d’avui dia. El nostre paper, per tant, serà saber com s’integren les tecnologies de la informació i de la comunicació en els aprenentatges de les diferents àrees del currículum infantil. Ens servirà com a mitjà per organitzar, aplicar i presentar la informació en diferents formats.  D’altra banda, volem treballar i posar a la pràctica el tractament de la imatge, la tipografia i el disseny. Encara que tenim la sort de comptar amb un membre del grup que té habilitats en aquesta branca i ens pot orientar, volem saber amb què i com treballar la imatge mitjançant els criteris de coherència estètica.  Les nostres expectatives també tenen a veure en el treball amb els recursos més adients per a l’aprenentatge, de forma globalitzada i amb metodologies i estratègies adequades. Creiem oportú que aquestes tecnologies també s’hagin de tenir en compte com a instruments de recull de treballs de classe i de comunicació amb les famílies (blocs, pàgines web, entre d’altres). Aquestes opcions són positives ja que faciliten les relacions de contacte entre escola i família i, a més, possibilita la immersió de la família en l’aprenentatge del seu fill o filla, i el coneixement més directe del què i del com es treballa a classe.  Per acabar, volem resumir aquest punt amb una frase que ens reflexa la importància que tenen avui dia les TIC, així com també en la seva integració dins de l’escola i la societat: // L’alfabetització digital s’articula en el marc d’uns canvis curriculars més amplis que abasten la generalitat de les matèries i que consideren el desenvolupament de competències personals, com ara, aprendre a aprendre, generar coneixements significatius, aplicar els coneixements a la resolució de problemes i treballar en equip, tan necessàries en el món actual. // (Marquès 2000). media type="youtube" key="Zx2dwmlvr3g?hl=es" height="344" width="425"

Experiències educatives amb les TIC

[|http://lesdiginautes.blogspot.com]

@Els exploradors de l'entorn